Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
15. máj 2002
K materiálu č. 3499/2002
K bodu č. 6.	
     

S T A N O V I S K O

k návrhu zákona o Horskej záchrannej službe    

I.
Návrh zákona o Horskej záchrannej službe predkladá na rokovanie vlády SR minister vnútra SR ako iniciatívny materiál.
II.
Účelom predkladaného návrhu je zriadenie Horskej záchrannej služby, vymedzenie jej úloh, upravenie práv a povinností vybraných právnických a fyzických osôb, ktoré pôsobia v horských oblastiach, ako aj návštevníkov horských oblastí a zakotvuje sankcie za porušovanie zákonom ustanovených povinností.
III.
Problematika návrhu zákona patrí medzi prioritné oblasti aproximácie práva podľa čl. 70 Európskej dohody o pridružení (ochrana zdravia a života ľudí). 
Problematika návrhu zákona nepatrí medzi priority aproximácie odporúčané v Príprave asociovaných krajín strednej a východnej Európy na integráciu do vnútorného trhu Európskej únie  (Biela kniha), medzi strednodobé priority aproximácie práva podľa Národného programu pre prijatie acquis communautaire na rok 2001, ani medzi priority podľa Partnerstva pre vstup.
Návrh zákona vychádza a plne rešpektuje základné ľudské práva a slobody zaručené Ústavou Slovenskej republiky, ale aj Európskym dohovorom o ochrane základných ľudských práv a slobôd v znení neskorších protokolov, najmä zo zásady, že občanovi možno ukladať povinnosti len na základe zákona a z práva jednotlivca slobodne užívať svoj majetok. Pričom obmedzenie užívateľského práva je možné len vo verejnom záujme a za podmienok ustanovených zákonom.
IV.
Podľa § 19 ods. 5 zákona č. 313/2001 Z. z. o verejnej službe „Zamestnancovi, ktorý je členom Horskej služby Tatranského národného parku a vykonáva záchrannú službu, môže zamestnávateľ určiť tarifný plat podľa základnej stupnice platových taríf uvedenej v prílohe č.  3 v rámci rozpätia najnižšej platovej tarify a najvyššej platovej tarify platovej triedy, do ktorej ho zaradil, bez závislosti od dĺžky započítanej praxe.“ Nakoľko ustanovenia §  19 ods. 5 a ods. 6 by sa nevzťahovali na členov Horskej služby, odporúčame doplnenie zákona č. 313/2001 Z. z. o verejnej službe aj o členov Horskej služby. Neostránenie tejto terminologickej nepresnosti by bolo v  rozpore so zásadou zákazu diskriminácie podľa čl. 14 Dohovoru o ochrane ľudských práv a základných slobôd inkorporovaného prostredníctvom čl. 6, ods. 2 Zmluvy o Európskej únii v amsterdamskom znení do práva Európskej únie. 

Bratislava	10.05.2002	
Vypracoval:	P. Roháľ
	
Tel.:	57295614

JUDr. Mária Krošlákovágenerálna riaditeľka